Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 964

(1) Az egyes Szerződő Felek a fenntartható gazdasági fejlődés érdekében és figyelembe véve a Szerződő Felek által aláírt nemzetközi környezetvédelmi egyezményekben vállalt kötelezettségeket, minden tőlük telhetőt elkövetnek annak érdekében, hogy gazdaságilag hatékony módon és a biztonság szempontjainak érvényesítésével minimálisra csökkentsék területükön az energiaciklus összes műveletéből akár a saját területükön belül, akár azon kívül jelentkező káros környezeti hatásokat. Ennek során Szerződő Felek költséghatékony módon járnak el. Alkalmazott politikájukban és működésükben minden Szerződő Fél törekszik elővigyázatossági intézkedéseket tenni a környezetkárosítás megelőzésére vagy minimálisra való csökkentésére. A Szerződő Felek egyetértenek abban, hogy az, aki a Szerződő Felek területén szennyeződést idéz elő, elvben köteles viselni az ilyen károk felszámolásának költségeit, beleértve a határokon túlnyúló szennyeződését is. Ennek során kellően figyelembe veszi a közérdeket, és nem torzítja az energiaciklusban létesített befektetések és a nemzetközi kereskedem feltételeit. A Szerződő Felek ennek megfelelően:

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes